दूसरे कमरे में सोते रहे चोरों ने कर दिया सामान पार
भास्कर न्यूज | जांजगीर-चांपा
खाना खाकर दूसरे कमरे में सोते रहे उधर चोरों ने घर में घुसकर सोने-चांदी के जेवरात व नकदी सहित 70 हजार का सामान पार कर दिया। मामला डभरा थाने का है। पुलिस से मिली जानकारी के अनुसार ग्राम किरारी निवासी रामकृष्ण पटेल सोमवार की रात को खाना खाने के बाद अपने परिवार के साथ कमरे में सो गया।
इस बीच चोरों ने घर घुसकर आलमारी में रखे सोने-चांदी के जेवर व नकदी रकम को पार कर दिया। मंगलवार की सुबह रामकृष्ण जब सोकर उठा तो देखा कि दूसरे कमरे का दरवाजा खुला हुआ है। उसने कमरे के अंदर जाकर देखा तो आलमारी खुली हुई थी और सामान बिखरे हुए थे। आलमारी में रखे नकदी रकम 30 हजार और 3 तोले सोने का मंगलसूत्र, 3 ग्राम सोने की अंगूठी, 7 तोला चांदी की पायल सहित करीब 70 हजार के सामान गायब थे। उसकी रिपोर्ट पर पुलिस ने अज्ञात चोरों के खिलाफ भादंवि की धारा 457, 380 के तहत मामला दर्ज कर विवेचना में लिया है।
hin_Deva bho_Deva hin_Deva hin_Deva